ΓΡΑΠΤΗ ΕΡΩΤΗΣΗ E-3111/01

υποβολή: Erik Meijer (GUE/NGL) προς την Επιτροπή

(13 Νοεμβρίου 2001)

Θέμα: Αποδοχή ή αντίδραση στα συνεχιζόμενα διαβήματα της εταιρείαςπολογιστών Microsoft να αποκτήσει μία άτρωτη μονοπωλιακή θέση μέσω αλληλένδετων πωλήσεων

1. Γνωρίζει η Επιτροπή ότι στις Ηνωμένες Πολιτείες οι διαδικασίες για να εξαναγκασθεί η επιχείρηση ηλεκτρονικώνπολογιστών Microsoft να διασπασθεί σε δύο επιχειρήσεις οι οποίες θα ασχολούνται αντιστοίχως με τα συστήματα διαχείρισης και με τις εφαρμογές βρίσκονται ακόμα στη φάση εξέλιξης λόγω και των αντιρρήσεων αριθμού πολιτειών κατά νομικής απόφασης η οποία ακύρωνε αυτή την ήδη ληφθείσα απόφαση·

2. Υποστηρίζει η Επιτροπή την προαναφερθείσα στο ερώτημα 1 προσπάθεια για την διάσπαση του μονοπωλίου στον τομέα αυτό· Ποιοί είναι στο πλαίσιο αυτό οι λόγοι για τους οποίους η Επιτροπή στις 16 Οκτωβρίου ανακοίνωσε ότι δεν θα ασχοληθεί στην έρευνά της για πρακτικές τραστ με το νέο σύστημα διαχείρισης της Microsoft Windows XP;

3. Ποιό χώρο προβλέπει η Επιτροπή ότι μπορούν να καλύψουν στο μέλλον επιχειρήσεις που προσφέρουν προϊόντα παρόμοια με εκείνα της η Microsoft, εάν οι επιχειρήσεις αυτές δεν μπορούν μεμονωμένα να διαθέσουν τα προϊόντα τους λόγω των αλληλένδετων πωλήσεων στις οποίες προβαίνει η Microsoft;

4. Ποιός είναι ο λόγος για τον οποίο τον Οκτώβριο ο κ. Mario Monti, Επίτροπος για τον ανταγωνισμό, χαρακτήρισε ως πρόωρα και κερδοσκοπικά τα αναφερθέντα, μεταξύ άλλων, στο Wall Street Journal, ήτοι την πιθανή επιβολή ποινής στην Microsoft με ανώτατο όριο 10 % επί του ετήσιου κύκλου εργασιών της ύψους 2,5 δισεκατομμυρίων δολαρίων, αφού είχει διαρρεύσει έγγραφο σχετικά με δήλωση αντιρρήσεων στην οποία η επιχείρηση κατηγορείται ότι παραπλάνησε και παρακώλυσε ερευνητές της ΕΕ με την παρουσίαση 34 επιστολών από φαινομενικούς πελάτες με στόχο ναποστηρίξουν και να προασπίσουν οι τελευταίοι τις επιχειρησιακές της πρακτικές·

5. Καταβάλλει η Επιτροπή προσπάθειες προκειμένου να εξαλείψει, όπωςποχρεώνεται στο πλαίσιο της αγοράς της Ευρωπαϊκή Ένωση, ορισμένες λειτουργίες και εφαρμογές από το σύστημα διαχείρισης Windows σε συνδυασμό με τη διασύνδεση μεταξύ εφαρμογώνπολογιστή και εξυπηρετητή και την ενσωμάτωση των καταναλωτικών εφαρμογών σ' αυτό το λογισμικό·

6. Σημαίνει άραγε η συνδυασμένη χρήση εφαρμογώνπολογιστή και εξυπηρετητή στα Windows — που περιλαμβάνει περαιτέρω λειτουργίες όπως δυνατότητες διαχείρισης — ότι τελικά πρόκειται για αθέμιτες πρακτικές προκειμένου να κυριαρχεί στην αγορά για ελαφρούς και μεσαίους εξυπηρετητές·

7. Πως κρίνει η Επιτροπή το γεγονός ότι η Microsoft δεν παραδίδει στους προμηθευτές ανταγωνιστικών συστημάτων διαχείρισης εξυπηρετητών λεπτομέρειες για το Windows API (application programme interfaces), θέμα για το οποίο ο παραγωγός εξυπηρετητών Sun Microsystem κατέθεσε διαμαρτυρία στην Επιτροπή το 1999·

8. Πώς κρίνει η Επιτροπή το γεγονός ότι το ενσωματωμένο Media -play στο Windows προβλέπει δίοδο διανομής για internet — multimdia η οποία δεν διατίθεται για ανταγωνιστές της Microsoft; Επιθυμεί άραγε να τερματίσει το δημιουργηθέν από αυτές τις αλληλένδετες πωλήσεις νέο μονοπώλιο·

(Πηγή Computable, 19 Οκτωβρίου 2001)

Απάντηση του κ. Monti εξ ονόματος της Επιτροπής

(14 Ιανουαρίου 2002)

1. Σύμφωνα με την απόφαση των Ηνωμένων Πολιτειών στην οποία αναφέρεται το Αξιότιμο Μέλος, το θέμα της εξεύρεσης κατάλληλου μέσου παραπέμφθηκε σε χαμηλότερη δικαστική αρχή. Η Επιτροπή γνωρίζει ότι εννέα Πολιτείες αποφάσισαν να συνεχίσουν τις διαδικασίες για το σκοπό αυτό στην εν λόγω δικαστική αρχή. Ωστόσο, η Επιτροπήπογραμμίζει ότι παρόλο πουπάρχουν ορισμένες ομοιότητες στιςποθέσεις που εξετάζονται στην Ευρωπαϊκή Ένωση και στις Ηνωμένες Πολιτείες, πρόκειται για δύο διαφορετικέςποθέσεις τόσο πραγματολογικά όσο και νομικά.

2. Η Επιτροπή, όταν διαπιστώσει παραβάσεις των κοινοτικών κανόνων ανταγωνισμού, στηρίζει διορθωτικά μέτρα προκειμένου να σταματήσουν οι εν λόγω παραβάσεις. Δεδομένου ότι δεν της έχουνποβληθεί καταγγελίες όσον αφορά το Windows XP, δεν έχει ξεκινήσει τη διεξαγωγή επίσημης έρευνας κατά το παρόν στάδιο. Ωστόσο, παρακολουθεί όλες τις εξελίξεις στην αγορά.

3. Η Επιτροπήποστηρίζει την αρχή ότι όταν ενσωματώνονται πρόσθετα προϊόντα σε μια δεσπόζουσα θέση, πρέπει να παρέχεται σε επιχειρήσεις που πωλούν μεμονωμένα προϊόντα με τα ίδια χαρακτηριστικά η ίδια δυνατότητα πρόσβασης στην εν λόγω δεσπόζουσα θέση.

4. Τη στιγμή της δημοσίευσης των πληροφοριών που αναφέρει το Αξιότιμο Μέλος, η Επιτροπή δεν είχε ακόμη λάβει την απάντηση της Microsoft στη συμπληρωματική της δήλωση αντιρρήσεων. Συνεπώς η Επιτροπή δεν έκρινε σκόπιμο να συζητηθούν ενδεχόμενα πρόστιμα. Δεδομένου ότι η Επιτροπή εξετάζει επί του παρόντος την απάντηση της Microsoft και δεν έχει εκδοθεί ακόμη τελική απόφαση, κρίνει ότι δεν είναι ακόμη σκόπιμο να συζητηθούν ενδεχόμενα πρόστιμα κατά το στάδιο αυτό.

5. Η Επιτροπή διατύπωσε στη συμπληρωματική της δήλωση αντιρρήσεων ανησυχίες ότι οι πρακτικές αυτές είναι παράνομες. Επί του παρόντος εξετάζει την απάντηση της Microsoft στην εν λόγω δήλωση αντιρρήσεων και με βάση την απάντηση αυτή και τις παρατηρήσεις τρίτων θα κρίνει το βάσιμο των εν λόγω αντιρρήσεων. Μέχρι να προβεί στην εν λόγω αξιολόγηση, η Επιτροπή δεν θεωρεί σκόπιμη τη συζήτηση ενδεχόμενων διορθωτικών μέτρων.

6. Η Επιτροπή διατύπωσε στη συμπληρωματική της δήλωση αντιρρήσεων ανησυχίες ότι οι πρακτικές αυτές είναι παράνομες. Επί του παρόντος εξετάζει την απάντηση της Microsoft στην εν λόγω δήλωση αντιρρήσεων και με βάση την απάντηση αυτή και τις παρατηρήσεις τρίτων θα κρίνει το βάσιμο των εν λόγω αντιρρήσεων.

7. Μετά από ενδελεχή ανάλυση της αγοράς και την καταγγελία του Sun, η Επιτροπή εξέδωσε, τον Αύγουστο του 2000 δήλωση αντιρρήσεων η οποία αναφερόταν ειδικά στο γεγονός ότι η Microsoft αρνείτο να κοινοποιήσει τα Windows API στους προμηθευτές ανταγωνιστικών συστημάτων διαχείρισης εξυπηρετητών. Περαιτέρω ανησυχίες της φύσεως αυτής διατυπώθηκαν στη συμπληρωματική δήλωση αντιρρήσεων της Επιτροπής η οποία εκδόθηκε τον Αύγουστο του 2001. Επί του παρόντος η Επιτροπή εξετάζει την απάντηση της Microsoft και θα εξετάσει, με βάση την τελευταία καθώς και τις καταγγελίες του Sun και τρίτων μερών, εάν επιβεβαιώνονται οι εν λόγω αντιρρήσεις.

8. Στη συμπληρωματική δήλωση αντιρρήσεων της Επιτροπής διατυπώνονται ανησυχίες ότι η ενσωμάτωση του Media Player στο Windows θα μπορούσε να επηρεάσει αρνητικά την ικανότητα των επιχειρήσεων που παράγουν αντίστοιχα προϊόντα Media Player να ανταγωνιστούν ισότιμα την Microsoft. Η Επιτροπή εξετάζει επί του παρόντος την απάντηση της Microsoft στις εν λόγω αντιρρήσεις και με βάση αυτή και τις παρατηρήσεις των τρίτων μερών θα κρίνει εάν οι εν λόγω αντιρρήσεις είναι βάσιμες.